[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.10.2008

COM(2008) 606 végleges

2006/0147 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS RENDELETE az élelmiszerekben és azok felületén használható aromákról és egyes, aromatulajdonságokkal rendelkező élelmiszer-összetevőkről, valamint az 1576/89/EGK tanácsi rendelet, az 1601/91/EGK tanácsi rendelet, a 2232/96/EK rendelet és a 2000/13/EK irányelv módosításáról” című javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2006/0147 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS RENDELETE az élelmiszerekben és azok felületén használható aromákról és egyes, aromatulajdonságokkal rendelkező élelmiszer-összetevőkről, valamint az 1576/89/EGK tanácsi rendelet, az 1601/91/EGK tanácsi rendelet, a 2232/96/EK rendelet és a 2000/13/EK irányelv módosításáról” című javaslatra vonatkozó tanácsi közös álláspontra irányuló európai parlamenti módosításokról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottság nyilvánítson véleményt a második olvasat során javasolt európai parlamenti módosításokról. A Parlament által javasolt módosításokról a Bizottság véleménye a következő:

2. Előzmények

A javaslatnak az Európai Parlamenthez, illetve a Tanácshoz történő továbbításának időpontja (COM(2006)0427 végleges – 2006/0147 COD dokumentum): | 2006. július 28. |

Az Európai Gazdasági és Szociális Bizottság véleményének kelte: | 2007. április 25. |

Az Európai Parlament (első olvasatban elfogadott) véleményének kelte: | 2007. július 10. |

A módosított javaslat továbbításának időpontja: | 2007. október 24. |

A politikai megállapodás kelte: | 2007. december 17. |

A közös álláspont elfogadásának időpontja: | 2008. március 10. |

Az Európai Parlament (második olvasatban elfogadott) véleményének kelte: | 2008. július 8. |

3. A javaslat célja

A 88/388/EGK tanácsi irányelv megállapítja az aromaanyagok meghatározását, használatuk általános szabályait, valamint a címkézéssel kapcsolatos követelményeket és az emberi egészséget veszélyeztető anyagok maximális mértékét. Úgy rendelkezik, hogy az aromaanyagokra vonatkozó közösségi jogalkotásnak elsősorban az emberi egészséggel kapcsolatos követelményeket kell figyelembe vennie.

Az irányelvet az aromaanyagok területén tapasztalható technológiai és tudományos fejlődés fényében jelentősen módosítani kell. Ezenkívül az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló 178/2002/EK rendelet elfogadásának következtében egyes rendelkezéseket módosítani kell, másokat pedig be kell vezetni.

Az átláthatóság és a hatékonyság érdekében a 88/388/EK irányelv helyébe ez a javaslat lép. Fő célkitűzései a következők:

- az aromaanyagokról szóló jogszabályok hatályának tisztázása;

- az aromaanyagokról szóló meglevő jogszabályok korszerűsítése, valamint a tudományos és technológiai fejlődéshez való hozzáigazításuk;

- egyértelmű értékelési és engedélyezési eljárások létrehozása;

- a fogyasztók jobb tájékoztatása a természetes aromaanyagok használatáról;

- a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló 882/2004/EK rendelet követelményeinek figyelembevétele.

Az aromaanyagokról szóló javasolt rendelet az élelmiszer-ipari adalékanyagokról szóló javaslatcsomag részét képezi. E javaslatcsomag élelmiszer-adalékanyagokra, élelmiszer-ipari enzimekre és élelmiszer-aromaanyagokra vonatkozik. Hozzájárul a Bizottság egyszerűsítési programjához, nemcsak az adott területeken való harmonizációt írja elő, hanem a három kapcsolódó terület közötti összhangot is előmozdítja. A csomagba tartozó további, negyedik javaslat egységes engedélyezési eljárást hoz létre ezekre az anyagokra.

4. A bizottság véleménye az Európai Parlament módosításairól

- Az Európai Parlament (EP) második olvasatban olyan egységes szerkezetbe foglalt szöveget szavazott meg, amely számos ponton módosítja a közös álláspontot. A szöveg a Tanács, az EP és a Bizottság közötti tárgyalások eredménye. A módosítások elsősorban technikai jellegűek, továbbá általában összhangban állnak az eredeti javaslat fő elveivel és megerősítik azokat. Különösen említést érdemelnek azok a módosítások, amelyek mentességet adnak a jogszabályok bizonyos aspektusainak az alkalmazása alól abban az esetben, ha csak fűszernövényeket és fűszereket adtak az élelmiszerhez. További módosítások az élelmiszer-adalékanyagokról szóló rendeletjavaslat és a géntechnológiával módosított élelmiszerekről és takarmányokról szóló 1829/2003/EK rendelet közti összefüggés tisztázására vonatkoznak, és az aromaanyagok közösségi jegyzékének elfogadására vonatkozó határidő meghosszabbításával a jogbiztonságot is növelik az aromaanyagok gyártói és felhasználói számára. További módosítások az elővigyázatosság elvét erősítik, és tovább pontosítják a fogyasztó félrevezetése tilalmának elvét. Emellett számos technikai változtatásra is sor került annak következtében, hogy a szeszes italokról szóló 1576/89/EGK rendeletet egy új, a 110/2008/EK rendelet váltotta fel.

- A Bizottság elfogadja a Parlament által megszavazott módosításokat. A Parlamentben a második olvasat eredménye nagyon kielégítő.

5. KÖVETKEZTETÉS

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.